8. 8. 88 De Europæiske Fællesskabers Tidende Nr. C 208/51 
BILAG 2 
til udtalelse fra Det økonomiske og sociale Udvalg 
Følgende tilstedeværende eller repræsenterede medlemmer stemte for udtalelsen: 
Amato, Arena, Ataide-Ferreira, Beltrami, Beretta, Bernasconi, Bleser, Boddy, Bredima-Savopoulou, Breyiannis, 
Briganti, Lobo-Brandao R. Cai, Carroll, Cavazzuti, Ceyrac, Christie, Clavel, Collas, Cortois, Curlis, van 
Dam, Dassis, Delhomenie, De Tavernier, Dos Santos, Drilleaud, Droulin, Dunet, van Eekert, Etty, Eulen, 
Flum, Forgas, Frandi, Gayetot, Geuenich, Giacomelli, Glesener, Gomez-Martinez, Hammond, Hilkens, 
Houthuys, Horsken, Jaschick, Jenkins, Kitsios, Laka-Martin, Larsen, Laur, Lojewski, Low, Luchetti, Mad-
docks, Mainetti, Margalef-Masia, Martin-Almendro, Martin-Castella, Mourgues, Muhr, Muller, Muniz-
Guardado, Murphy, Nielsen B., Nielsen P., Nierhaus, Nieuwenhuize, Noordwal, Orsi, Perrin-Pelletier, 
Petropoulos, Polyzos, Proenca, Pronk, Proumens, Raftopoulos, Rangoni-Machiavelli, Robinson, Rouzier, 
Saiu, Schmitz, Schnieders, Schopges, Silva, Spijkers, Stadelin, Tixier, Tukker, Vallejo-Calderon, Vanden 
Broucke, Velasco-Mancebo, Vercellino, Wick, Yverneau, Zufiaur-Narvaiza. 
Følgende tilstedeværende eller repræsenterede medlemmer stemte imod udtalelsen: 
Fresi, Gardner, Lancastre, Moreland, Poeton, Rolåo-Goncalves, Storie-Pugh, Tamlin. 
Følgende tilstedeværende eller repræsenterede medlemmer stemte hverken for eller imod udtalelsen: 
Årets, Aspinall, Boisserée, Dodd, Kenna, Kirchfeld, Kroger, de Normann, Nugeyre, Pearson, Pelletier, Salmon, 
Schade-Poulsen, Solari, Tiemann. 
Udtalelse om forslaget til Rådets forordning om finansiel støtte til Portugal med henblik på 
et særligt program for industriudvikling, PEDIP(1) 
(88/C 208/14) 
Rådet for De europæiske Fælleskaber besluttede den 29. april 1988 under henvisning til EØF-
traktatens artikel 198 at anmode om Det økonomiske og sociale Udvalgs (ØSU) udtalelse 
om det ovennævnte emne. 
Da Rådet skal træffe afgørelse vedrørende dette forslag inden for meget kort frist, er Det 
økonomiske og sociale Udvalg blevet bedt om at afgive sin udtalelse efter hasteproceduren. 
Vasco Manuel Cai fik som hovedordfører pålagt at udarbejde et forslag til udtalelse til 
forelæggelse for plenarforsamlingen i juni 1988. 
Det økonomiske og sociale Udvalg vedtog på sin 256. plenarforsamling, den 3. juni 1988, 
enstemmigt følgende udtalelse. 
1. Baggrund 
1.1. Fællesskabet anerkendte ved Portugals under­
skrivelse af Tiltrædelsestraktaten den portugisiske øko­
nomis særlige problemer. Der blev fastlagt et særligt 
10-årigt udviklingsprogram for det portugisiske land­
brug, og man har fundet en lignende indsats nødvendig 
inden for industrien for at modernisere produktionsap­
paratet og tilpasse det til vilkårene inden for europæisk 
og international økonomi. 
(!) EFT nr. C 120 af 7. 5. 1988, s. 9. 1.2. Et første forslag til et specifikt portugisisk indus­
triudviklingsprogram, PEDIP, blev af den portugisiske 
regering forelagt Kommissioneen i februar 1986. 
I oktober 1986 fremsendte Kommissionen en meddelelse 
[dok. KOM(86) 552 endelig udg.] om PEDIP til Rådet, 
og i begyndelsen af 1987 blev der sendt et eksperthold 
til Portugal med den opgave at definere de prioriterede 
områder for EF's interventioner i perioden 1988-1992 i 
overensstemmelse med den overordnede metode i for­
slaget til rammeforordning om reformen af strukturfon­
dene. 
Nr. C 208/52 De Europæiske Fællesskabers Tidende 8. 8. 88 
1.3. På Det Europæiske Råds møde den 12. og 13. 
februar 1988 godkendtes, udover styrkede interventio­
ner via strukturfondene og EF-lån, princippet om sup­
plerende budgetmidler på 500 millioner ECU til PEDIP. 
Rådet har ligeledes pålagt Kommissionen at udarbejde 
samtlige PEDIP-foranstaltninger i snævert samarbejde 
med den portugisiske regering. 
Det foreliggende forslag til forordning, som Kommis­
sionen nu har fremsat, har til formål at få vedtaget de 
bestemmelser, der skal gælde for anvendelsen af disse 
supplerende budgetmidler. 
1.4. Det økonomiske og sociale Udvalg har interesse­
ret sig indgående for PEDIP. I 1987 og 1988 har forskel­
lige ansvarlige i Kommissionen orienteret sektionen for 
regionaludvikling og deltaget i ØSU's arbejde på områ­
det endnu forud for Rådets anmodning om ØSU's udta­
lelse. 
2. Generelle bemærkninger 
2.1. Den portugisiske industris særlige vanskelighe­
der i forbindelse med integrationen i EF skyldes struktu­
relle problemer (generel lav produktivitet, en erhvervs­
struktur, hvori de traditionelle erhverv har for stor 
vægt, forsømt basisinfrastruktur, arbejdstagernes util­
strækkelige kvalifikationer og uddannelse, forældede 
produktions-, ledelses- og markedsføringsmetoder, 
stærk energimæssig og teknologisk afhængighed, virk­
somhedernes utilstrækkelige egenkapital og selvfinan-
sieringsevne, tungt bureaukrati, ringe international 
orientering osv.). 
Endvidere har der i flere år i hele EF's industri været 
udfoldet intensive moderniserings- og omstrukture-
ringsbestræbelser, hvilket yderligere skærper integra-
tionsvanskelighederne for et lille periferisk land som 
Portugal. Portugals bruttonationalindkomst (BNP) 
udgør cirka 0,8 % af EF's, og per capita-indkomsten er 
under 1/4 af EF-gennemsnittet. 
Imidlertid stammer 70 % af de importerede industripor-
dukter i Portugal fra andre EF-lande. 
2.2. Virkningerne af det indre marked i 1992 vil 
yderligere øge forskellen mellem vækstregioner og re­
gioner præget af efterslæb, tilbagegang og en vis 
sårbarhed. 
En større specialisering og de stordriftsfordele, der føl­
ger, har en tendens til at fremskynde koncentrationspro-
cessen i de regioner, der hører til den første kategori og 
øge de regionale skævheder. Det er derfor presserende 
at finde egnede instrumenter til at få en del af disse 
erhvervskoncentrationer dirigeret hen imod de dårligst 
stillede regioner, herunder Portugal. 2.3. I sin udtalelse fra november 1987 om reformen 
af strukturfondene (*) fandt ØSU det nødvendigt, at 
fondenes bevillinger blev fordoblet, den økonomiske 
politik samordnet, og at væksten i EF's økonomi set 
under ét blev fremmet. 
Allerede i 1978 anerkendte Kommissionen i sine hel­
hedsbetragtninger over udvidelsen, at den finansielle 
støtte kun gav mening, hvis den var en del af en poli­
tik (2), og at kun en samlet løsning kunne bidrage posi­
tivt til den økonomiske genoprejsning. 
2.4. Industriens traditionelle struktur og den portugi­
siske økonomis betydelige orientering mod udlandet 
kan være positive faktorer i omstruktureringsprocessen, 
hvis de målsætninger og aktioner, der skal gennemføres 
med prioritet, vælges skønsomt. 
Sammenhængen mellem de forskellige EF-interventio-
ner i Portugal og deres indbyrdes forenelighed er væ­
sentlig, hvis man vil opnå større effektivitet og absolut 
nødvendig, hvis man skal få realiseret økonomisk kon­
vergens i Fællesskabet. Dette gælder så meget desto 
mere som de finansielle ressourcer, der vil blive overført 
i løbet af de næste år, vil beløbe sig til ganske betydelige 
summer, som vil få en betydelig makroøkonomisk virk­
ning i Portugal. 
2.5. Mobiliseringen af vækstpotentiellet støder mod 
øgede vanskeligheder på grund af den tunge administf a-
tion og visse forældede procedurer i statsapparatet og 
i de organer, der skal varetage forbindelsen- mellem 
staten og virksomhederne. I den forbindelse bør de 
aktioner, der vil blive foreslået for industrisektoren, 
være af en sådan beskaffenhed, at de ændrer procedu­
rerne, uddanner ansvarlige tjenestemænd og gør struk­
turerne mere fleksible, letter de administrative formali­
teter og befordrer den dynamik, man ønsker at tilføre 
sektoren. 
Denne dynamik kræver også et klima, der begunstiger 
det private og kooperative økonomiske initiativ. 
På den måde vil der blive skabt betingelser for en 
styrkelse af landets tekniske kapacitet til at udarbejde 
og forvalte store projekter. En sådan kapacitet er nød­
vendig for den korrekte indslusning af de EF-midler, 
som er blevet nødvendige på grund af alvorlige svigt i 
basisinfrastrukturen. 
3. Programmets vigtigste punkter 
3.0. ØSU tilslutter sig forslaget til Rådets forordning 
og især de fire prioriterede områder i forslagets arti­
kel 2. Denne prioritering svarer til den portugisiske 
industris behov og vil gøre det muligt at sikre et effektivt 
samarbejde og et godt samspil med de andre nationale 
og fælleseuropæiske programmer, som bidrager til den 
globale udvikling af Portugals økonomi. 
(!) EFTnr. C 356 af 31. 12. 1987. 
(2) Dok. KOM(78): Helhedsbetragtninger over udvidelsesproble-
merne. 
8. 8. 88 De Europæiske Fællesskabers Tidende Nr. C 208/53 
3.1. En hurtigere styrkelse af basisinfrastrukturerne 
til fordel for industrien (prioriteret område nr. 1) svarer 
til de kvantitative og kvalitative mangler inden for 
transportnettene, virksomhedernes fysiske miljø og de 
teknologiske infrastrukturer. 
De infrastrukturer, der skal finansieres af PEDIP på 
disse tre områder, bør, uden at dette må opfattes som 
en stillingtagen til lancering af projekter, som helt klart 
er meget nødvendige og presserende, placeres inden for 
en overordnet middelfristet fysisk planlægningsramme 
for industrien, som forudset i de igangværende undersø­
gelser, som bl.a. går ud på at udarbejde et nyt regional­
udviklingsprogram. 
Adgang til energidistributionsnettene, udvikling og mo­
dernisering af telekommunikationsmidlerne (især via 
STAR-programmet), af vandforsyningsnet, rensnings­
anlæg og af industriaffaldsforvaltningsanlæggene er 
strengt nødvendige for at sikre virksomhederne et 
klima, der er en forudsætning for den industrielle udvi­
kling og for kontrollen med de økologiske konse­
kvenser. 
Oprettelsen af institutter for nye teknologier, teknologi­
parker og tekniske centre for modernisering af traditio­
nelle industrier vil kunne øge forskningskapaciteten, 
forbedre forbindelsen mellem forskerne og industrien, 
sikre de eksisterende industriers konkurrence- og inno-
vationsevne, skabe nye industrier og nye arbejdspladser. 
3.2. Styrkelsen af grundlaget for den grundlæggende 
faglige uddannelse og videreuddannelse (prioriteret om­
råde nr. 2) er svar på et vigtigt og enstemmigt formuleret 
krav fra repræsentanterne for arbejdsgiverne, arbejdsta­
gerne og den offentlige sektor. Undervisnings- og er-
hvervsuddannelsesbehovet gælder især den grundlæg­
gende uddannelse af arbejdere og teknikere og dernæst 
de specialiserede uddannelser inden for anvendelsen af 
de nye teknologier. 
Industriens produktivitets- og kvalitetsmålsætninger 
kræver uddannelsesprogrammer inden for hygiejne og 
arbejdssikkerhed i forbindelse med det prioriterede om­
råde nr. 4. 
Overordnet personale og arbejdsledere har mere gene­
relt behov for uddannelser afpasset efter de nye drifts-
og organisationsmåder. 
Hvidbogen om erhvervsuddannelse, som er under udar­
bejdelse, bør gøre det muligt at præcisere alle disse 
behov og de tilsvarende midler i samråd med alle de 
berørte parter. 
Styrkelsen af nettet af offentlige eller statsanerkendte 
erhvervsuddannelsescentre for de eksisterende indus­
trier, udvidelsen og differentieringen af uddannelsen af 
teknikere og overordnede teknikere og oprettelsen af 
teknologiske videreuddannelsescentre kan udgøre 
grundlaget for tre integrerede operationelle program­
mer, hvori EF's bidrag skal bestå både af finansielle og 
menneskelige ressourcer. 3.3. Finansieringen af produktive investeringer (prio­
riteret område nr. 3) skal først og fremmest gøre det 
muligt at overvinde de hindringer, som det teknologiske 
handicap og den utilstrækkelige industrielle kvalitet 
udgør. Da fristen indtil 1992 er meget kort, bør finansie­
ringen af produktive investeringer også bidrage til at 
gennemføre en omstrukturering og modernisering af de 
eksisterende industrier, idet deres fremtidige konkur­
renceevne derved sikres, således at man bevarer flest 
mulige arbejdspladser. 
Gennemførelsen af disse målsætninger kræver, at der 
parallelt hermed sker en styrkelse af virksomhedernes 
egenkapital og selvfinansieringsevne samt en moderni­
sering af bank- of finansieringskredsløbene. Den Euro­
pæiske Investeringsbanks (EIB) intervention i projekter 
skal ske sideløbende med, at de finansielle institutioner 
yder teknisk støtte til skabelsen af finansieringsinstru­
menter afpasset efter virksomhedernes behov. De 
finansielle institutioner bidrager således samtidig til at 
styrke de finanstekniske foranstaltninger. 
Finansieringen af den teknologiske innovation og den 
dertil svarende industrielle investering skal ske i form 
af offentlig støtte. EF-midlerne skal op til et vist loft 
pr. projektkategori finansiere en del af de F&U- og 
produktudviklingsaktiviteter og nye metoder, der kan 
erstatte teknologioverførslerne, samt de investeringer, 
der skal anvendes til produktion eller erhvervelse af 
forskellige kategorier af teknologier, produkter og pro­
grammer. 
Ved hjælp af lofter og faste procentsatser for medfinan­
siering, præcise kriterier for udvælgelse af virksomheder 
og projekter og en form for offentlig udvælgelse skal 
denne bistand tilføres den nødvendige effektivitet, uden 
at procedurerne bliver for tunge. 
Ligeledes skal bistanden til udviklingen af den indus­
trielle kvalitet i virksomhederne anvendes til indkøb af 
laboratorieudstyr, indførelse og udvikling af kvalitets­
styring, fjernelse af ineffektivitet, godkendelse af pro­
dukter og udvikling af nye instrumenter. 
Endelig bør de forskellige former for finansiel støtte via 
PEDIP til omstrukturering af de industrielle sektorer 
være forenelige med de former for bistand, der ydes i 
medfør af den nationale lovgivning, og denne finansie­
ringskilde skal supplere den finansieringskilde, der lig­
ger inden for rammerne af regionalfonden via det gæl­
dende nationale program af interesse for Fællesskabet 
samt EIB's rentestøttede lån til små og mellemstore 
virksomheder (SMV). 
3.4. De produktivitetsfremmende missioner (priori­
teret område nr. 4) bør være fællesnævneren for en 
række differentierede aktioner, som alle er nødvendige 
for at forbedre de portugisiske virksomheders samlede 
Nr. C 208/54 De Europæiske Fællesskabers Tidende 8. 8. 88 
produktivitet og industrielle kvalitet. Sigtet med disse 
missioner er at aktivere de menneskelige ressourcer ved 
at give dem kvalifikationer og motivere dem og ved at 
give dem initiativmuligheder og anerkende deres evner. 
Undersøgelser og konsulentbistand kan bidrage til at 
definere og gennemføre disse missioner. 
Der er især vigtigt, at de små og mellemstore virksom­
heder får adgang til markeds- og gennemførlighedsana-
lyser, ekspertbistand med hensyn til ledelse, organisa­
tion og innovation og til specialistydelser. Oprettelsen 
af virksomheds- og innovationscentre kan bidrage 
stærkt hertil, hvilket også gælder uddannelsen af an­
svarlige portugisere gennem praktikophold i andre med­
lemsstater. 
Men der bør også gennemføres mere omfattende aktio­
ner for at give den portugisiske industri den nødvendige 
kapacitet og de nødvendige midler. Oprettelsen af for­
søgs- og metrologilaboratorier, strukturering af stan­
dardiseringsorganer, godkendelse, teknisk inspektion 
og revision er vigtige faktorer for at sikre en kvalitets-
fremgang. 
Pilot- og demonstrationsforanstaltninger er nødvendige 
for udbredelsen af de nye teknologier. Styrkelsen af 
industri- og fagorganisationernes midler er af væsentlig 
betydning. 
Endelig bør specifikke programmer til udvikling af in­
formationsteknologier, udnyttelse af naturlige ressour­
cer, styrkelse og bedre udnyttelse af den kapitalgode-
producerende industri og udviklingen af produktive 
og pålidelige systemer og fremgangsmåder mobilisere 
betydelige midler til gavn for industriudviklingens over­
ordnede interessemålsætninger. 
3.5. Det bør i overensstemmelse med forslaget til 
Rådets forordning tilstræbes, at de supplerende budget­
midler koncentreres på område 3 og 4. Men en god 
koordinering af hele PEDIP-programmet indebærer, at 
en del af disse ressourcer kombineres med ressourcerne 
fra Regionalfonden med henblik på oprettelsen af tek­
nologiske infrastrukturer. PEDIP-midlerne bør også 
kombineres med ressourcerne fra Socialfonden, for så 
vidt angår styrkelsen af grundlaget for den grundlæg­
gende faglige uddannelse. Sagt mere generelt er det 
nødvendigt at koordinere aktionerne under PEDIP og 
aktionerne under andre EF-programmer med særligt 
henblik på Portugal. 
Endelig er det hensigtsmæssigt, at de teknologiske infra­
strukturer, de finansielle instrumenter og produktivi­
tets- og kvalitetsorganerne integreres i de europæiske 
samarbejdsnet baseret på medlemmernes specialisering 
og gensidige supplering. Dette er en overordnet betin­
gelse for, at den portugisiske industriudvikling kan ske i 
takt med de andre EF-medlemsstaters industriudvikling. 4. Særlige bemærkninger 
4.1. Artikel 1 
I overensstemmelse med Det europæiske Råds beslut­
ning vedrørende de supplerende budgetmidler skal de 
500 millioner ECU indgå i et flerårigt finansielt pro­
gram. 
Dette vil give mulighed for en bedre tilpasning til de 
behov, der vil opstå under gennemførelsen af program­
met, for ikke at tale om igangsættelsesfasen. Der vil 
blive større stabilitet i overførslerne, og der kan foreta­
ges eventuelle tilpasninger fra år til år i overenstemmelse 
med de gældende budgetprocedurer. 
4.2. Artikel 2 
De foranstaltninger, der skal gennemføres ifølge 
PEDIP's fire prioriterede områder (punkt 3 i denne 
udtalelse), bør først og fremmest fremme de industripo­
litiske målsætninger. Infrastrukturer, uddannelse og 
finansiering af samtlige andre aktioner bør bidrage til 
produktivitets- og kvalitetsfremskridt og til udviklingen 
af den portugisiske industri. 
4.3. Artikel 3 
Fremgangsmåden for indgivelse af ansøgninger er klar 
og enkel, og Kommissionens kan hurtigt træffe en afgø­
relse, da ansøgningerne ifølge Det europæiske Råds 
beslutning skal indgives efter samråd mellem Portugal 
og Kommissionen. Dermed sikres den fleksibilitet, der 
er nødvendig for en korrekt forvaltning af programmet. 
4.4. Artikel 4 
Fællesskabets støtte til finansieringen af foranstaltnin­
ger, der udvælges, er begrænset til 75 %, hvilket bekræf­
ter de målsætninger, man har lagt sig fast på i forbindel­
se med reformen af strukturfondene med hensyn til 
regioner med udviklingsefterslæb (målsætning nr. 1). 
Muligheden for at finansiere 100% af omkostningerne 
til forberedende undersøgelser, pilotforanstaltninger og 
faglige bistandsaktioner gennemført på Kommissionens 
initiativ bør udvides til også at omfatte aktioner gående 
ud på at informere erhvervs- og arbejdstagerne om 
programmet. Der bør ligeledes tages hensyn til, at de 
pågældende foranstaltninger skal være gennemsigtige, 
og at kendskabet til de aktioner, der skal gennemføres, 
bliver øget. 
4.5. Artikel 7 
Det er rimeligt at kræve en midtvejsrapport om gennem­
førelsen af forordningen (medio 1990) inden den endeli­
ge rapport i 1993. Da en sådan finansiel støtte til en 
sektor i et medlemsland er noget fuldstændigt nyt, er 
det hensigtsmæssigt også at oprette en mere regelmæssig 
8. 8. 88 De Europæiske Fællesskabers Tidende Nr. C 208/55 
informationsordning beregnet på de andre medlems- Rapporterne bør ligeledes forelægges ØSU til udtalelse, 
stater. 
Bryssel, den 3. juni 1988. 
Alfons MARGOT 
Formand for 
Det økonomiske og sociale Udvalg 
Udtalelse om forslaget til Rådets direktiv om niende ændring af direktiv 76/769/EØF om 
indbyrdes tilnærmelse af medlemsstaternes administrativt eller ved lov fastsatte bestemmelser 
om begrænsning af markedsføring og anvendelse af visse farlige stoffer og præparater 
(88/C 208/15) 
Rådet for De europæiske Fællesskaber besluttede den 3. maj 1988 under henvisning til EØF-
traktatens artikel 100 A at anmode om Det økonomiske og sociale Udvalgs (ØSU) udtalelse 
om det ovennævnte emne. 
Det forberedende arbejde henvistes til ØSU's sektionen for miljø-, sundheds- og forburger-
spørsmål. På et senere stadium besluttede ØSU imidlertid at overdrage arbejdet til Georges 
Proumens som hovedordfører. 
Det økonomiske og sociale Udvalg vedtog på sin 256. plenarforsamling, den 2. juni 1988, 
med stort flertal og 1 stemme hverken for eller imod, følgende udtalelse. 
ØSU udtrykker tilfredshed med denne niende ændring af direktiv 76/769/EØF. Ændringen 
vedrører i al væsentlighed ét enkelt stof: pentachlorphenol. 
ØSU vil ikke komme ind på enkelthederne i denne niende ændring, hvis formål der er 
redegjort nærmere for i udtalelsen om ottende ændring af samme direktiv; sidstnævnte 
udtalelse blev vedtaget på plenarforsamlingen den 27. og 28. april 1988. 
ØSU opfordrer imidlertid Kommissionen til at holde et vågent øje med eventuelle erstatnings­
produkter, der måtte frembyde andre gener end det omhandlede stof. 
Særlige bemærkninger 
ØSU foreslår, at artikel 1, litra b), kompletteres som følger: 
»... af svære tekstilvarer og af fibre til brug i industrien, som under ingen omstændigheder anvendes 
til bekædning.« 
Bryssel, den 2. juni 1988. 
Alfons MARGOT 
Formand for 
Det økonomiske og sociale Udvalg